BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj: 80 0 Pr 161783  24  Pr 

Bijeljina,  22.11.2024.godine

Osnovni sud u Bijeljini po sudiji Dragoljubu Đuriću, uz sudjelovanje Božič Dragice i Dikić Marine kao zapisničara, u prekršajnom postupku protiv okrivljenih M.A. sina ... iz  R. broj ..., Z., zbog prekršaja iz člana 36. stav 1.  Zakona o osnovama bezbjednosti saobraćaja na putevima u BiH („Službeni glasnik BiH“, broj: 6/06,75/06,44/07,84/09,48/10 ,18/13,8/17,89/17,9/18,46/23 i 88/23) i okrivljenog J.M. sina ... iz B.1. broj ..., Grad B., zbog prekršaja iz člana 172. stav 2. i 174. stav 2. istgog Zakona, nakon usmenog i javnog  pretresa održanog 24.10. i 22.11.2024. godine, u prisustvu  I.A. -  predstavnika Policijske stanice  za bezbjednost saobraćaja B.,  kao podnosioca zahtjeva za pokretanje prekršajnog postupka, te okrivljenih i branioca  okrivljenog M.A.- advokata R.N. iz Z. te branioca okrivljenog J.M. -advokata V.R. iz B. , na osnovu člana 110,111,191. stav 3., 199 tačka 2) i 200. Zakona o prekršajima Republike Srpske („Službeni glasnik Republike Srpske“ broj: 63/14,110/16, 100/17 i 90/23), dana 22.11.2024. godine, d o n o s i 
RJEŠENJE
OKRIVLJENI: J.M. sin ... , rođen ... . godine, nastanjen u B.1. ,broj ..., SSS, neoženjen, lošeg imovnog stanja, prekršajno kažnjavan,zaposlen, državljanin  RS BiH, JMBG ...,
ODGOVORAN  JE

1. Što je dana 10.03.2024.godine oko 19,35 časova   upravljao putničkim motornim vozilom marke "Citroen", registarski broj ... ,pod dejstvom alkohola u krvi u količini od 2,09 g/kg i kretao se magistralnim putem B.Z. , iz Z. ka B. ,  čime je počinio prekršaj iz člana 174. stav 2. Zakona o osnovama bezbjednosti saobraćaja na putevima u BiH („Službeni glasnik BiH“, broj: 6/06,75/06,44/07,84/09,48/10 ,18/13,8/17,89/17,9/18,46/23 i 88/23), kažnjiv po članu  234a. stav 1. tačka 4. istog Zakona, 

2. Što iste prilike kao u tački 1. kod sebe nije imao važeću vozačku dozvolu da je pokaže na zahtjev ovlaštenog službenog lica, čime je počinio prekršaj iz člana  172. stav 2. Zakona o osnovama bezbjednosti saobraćaja na putevima u BiH („Službeni glasnik BiH“, broj: 6/06,75/06,44/07,84/09,48/10 ,18/13,8/17,89/17,9/18,46/23 i 88/23), kažnjiv po članu 239. stav 1. tačka 28. istog Zakona.

Sud okrivljenom na osnovu navedenih propisa, a uz primjenu člana 45. i člana 48. Zakona o prekršajima Republike Srpske utvrđuje pojedinačne novčane kazne i to: 

        - Za prekršaj iz tačke 1. NOVČANU KAZNU u iznosu od  420,00 KM
        - Za prekršaj iz tačke 2. NOVČANU KAZNU u iznosu od  30,00 KM

te mu

I Z R I Č E

JEDINSTVENU   NOVČANA KAZNA u iznosu od  430,00 (četiri stotine i trideset) KM.

Izrečenu novčanu kaznu okrivljeni je dužan platiti u roku od 15 dana od dana pravosnažnosti ovog rješenja a u suprotnom biće postupljeno shodno članu 79. do 81. Zakona o prekršajima Republike Srpske .

Okrivljenom se na osnovu člana 234a. stav 2. Zakona o osnovama bezbjednosti saobraćaja na putevima u BiH a za počinjeni prekršaj iz tačke 1. izreke izriče zaštitna mjera zabrane upravljanja motornim vozlom „B“ kategorije u trajanju od dva mjeseca.

Takođe na osnovu člana 234a. stav 2. Zakona o osnovama bezbjednosti saobraćaja na putevima u BiH okrivljenom se za počinjeni prekršaj iz tačke 1. izreke određuju dva kaznena boda .
OKRIVLJENI: M.A. sin ... ,rođen ...
                         godine u B.2 -Grad Z. ,nastanjen u R. ,broj ....,SSS,oženjen, 
                         otac dvoje  djece,državljanin RS BiH,JMBG:...
se na osnovu člana 199. tačka 2) Zakona o prekršajima Republike Srpske
OSLOBAĐA
SE  ODGOVORNOSTI
Da je dana 10.03.2024. godine ,oko 19,35 časova upravljao u saobraćaju putničkim automobilom marke „Renault Kangoo“,registarskih oznaka ... i  kretao se magistralnim putem B.-Z.,iz pravca Z. te dolaskom u mjesto G.,kod kuće M.P.,vršio je radnju sa vozilom u saobraćaju skretanja ulijevo u dvorište M.P. a da se prethodno nije uvjerio da istu radnju može izvršiti bez opasnosti po sebe i ostale učesnike u saobraćaju,u momentu dok je J.M. ,upravljajući putničkim automobilom marke „Citroen“,registarskih oznaka ...,vršio radnju preticanja putničkog automobila„Renault Kangoo“,kojim je upravljao okrivljeni,usljed čega u lijevoj saobraćajnoj traci ,gledano iz pravca Z. ka B.,dolazi do kontakta lijeve bočne strane putničkog automobila „Renault Kangoo“ sa prednjom stranom putničkog automobila „Citroen“ i nastanka saobraćajne nezgode sa materijalnom štetom na vozilima, a vozači M.A. i J.M. su zadobili lake tjelesne povrede,čime bi počinio prekršaj iz člana 36. stav 1. Zakona o osnovama bezbjednosti saobraćaja na putevima u BiH („Službeni glasnik BiH“, broj: 6/06,75/06,44/07,84/09,48/10 ,18/13,8/17,89/17,9/18,46/23 i 88/23), jer nije dokazano da je počinio prekršaj koji mu se stavlja na teret. 
Na osnovu člana  99. stav 4. Zakona o krivičnom postupku Republike Srpske („Službeni glasnik Republike Srpske“, broj: 53/12 , 91/17 i 15/21), a u vezi sa članom 105. stav 3. Zakona o prekršajima Republike Srpske,   okrivljeni J.M. se oslobađa plaćanja paušalnih troškova prekršajnog postupka,troškova alkotestiranja u iznosu od 50,00 KM te troškova vještačenja alkohola u krvi u iznosu od 125,00 KM a obzirom da bi njihovim plaćanjem bilo dovedeno u pitanje izdržavanje okrivljenog i lica koje je dužan izdržavati .
Troškovi prekršajnog postupka u odnosu na okrivljenog M.A. na osnovu člana 97. stav 1. i 100. stav 1. te člana 96. stav 2. tačka e) Zakona o krivičnom postupku Republike Srpske  („Službeni glasnik Republike Srpske“, broj: 53/12 , 91/17 i 15/21) a u vezi sa članom 105 stav 3.  Zakona o prekršajima Republike Srpske („Službeni glasnik Republike Srpske“ broj: 63/14,110/16 , 100/17 i 90/23),  padaju na teret budžeta.
O b r a z l o ž e n j e
Policijska stanica za bezbjednost saobraćaja B. zahtjevom broj: 15-01/2-221-20/24 od 13.05.2024. godine pokrenula je prekršajni postupak protiv okrivljenig   J.M. sina … iz B.1 i M.A. sina … iz R. zbog prekršaja navedenih u izreci ovog rješenja.
 
Postupajući po zahtjevu ovaj sud je dana 24.10.2024. godine i 22.11.2024. godine održao usmeni pretres  na kome je  predstavnik podnosioca zahtjeva  ostao pri zahtjevu za pokretanje prekršajnog postupka  s tim da je precizirao činjeničnom opis.

Na pomenutom usmenom pretresu, nakon upozorenja o posledicama prihvatanja odgovornosti, okrivljeni J.M. se izjasnio da prihvata odgovornost za prekršaje koji mu se stavljaju na teret a okrivljeni M.A. je negirao odgovornost za prekršaj koji mu se stavlja na teret.  
Kako je okrivljeni J.M. prihvatio odgovornost za prekršaje koji mu se stavljaju na teret, ovo obrazloženje, u smislu člana 191. stav 3. Zakona o prekršajima Republike Srpske,   ne sadrži obrazloženje u dijelu koji se odnosi na utvrđivanje činjeničnog stanja obzirom da je sud nakon prihvatanja odgovornosti od strane okrivljenog  razmatrao samo vrstu i visinu sankcije i troškove postupka u skladu sa članom 234a. stav 1 tačka 4. i stav 2. i članom 239. stav 1. tačka 28. Zakona o osnovama bezbjednosti saobraćaja na putevima u BiH.

Prilikom odlučivanja o vrsti i visini sankcije ovaj Sud je cijenio sve okolnosti propisane članom 45. Zakona o prekršajima Republike, s tim da je kao olakšavajuće okolonosti na strani okrivljenog, koje ukazuju na odnos prema počinjenim prekršajima , cijenio to da je prihvatio odgovornost za počinjene prekršaje te da sud nije sprovodio dokazni postupak kao i olakšavajuću okolnost da je lošeg imovnog stanja dok je kao otežavajuću okolnost cijenio to da je deset puta pravosnažno kažnjavan zbog počinjenih prekršaja iz ZOOBS-a na putevima u BiH a što je konstatovano uvidom u pretragu izrečenih kazni i zaštitinih mjera (povratnik),tako da mu je ,imajući u vidu da nema duga u registru novčanih kazni (konstatovano uvidom u pomenuti registar), primjenom člana 48. Zakona o prekršajima Republike Srpske, za počinjene prekršaje utvrdio pojedinačne  novčane kazne iznad propisanog minimuma i izrekao mu je jedinstvenu novčanu kaznu kao u izreci,  smatrajući da je ista  srazmjerna težini učinjenih prekršaja i stepenu odgovornosti okrivljenog (prekršaje počinio sa umišljajem) i da se osnovano može očekivati da će ista uticati na okrivljenog da se  ubuduće uzdržava od činjenja istih ili sličnih prekršaja.

Okrivljenom je na osnovu člana 234a. stav 2. Zakona o osnovama bezbjednosti saobraćaja na putevima u BiH a za počinjeni prekršaj iz tačke 1. izreke izrečena zaštitna mjera zabrane upravljanja motornim vozlom „B“ kategorije u minimalnom propisanom trajanju od dva mjeseca pri čemu je sud imao u vidu težinu počinjenog prekršaja i njegove posledice (lake tjelesne povrede učesnika saobraćajne nezgode a što je konstatovano uvidom u priloženu medicinsku dokumentaciju),stepen alkoholisanosti okrivljenog (priloženi materijalni dokazi) te da mu je već izricana ovakva zaština mjera koja nije ostvarila svhu specijalne prevencije (konstatovano uvidom u pretragu izrečenih novčanih kazni i zaštitnih mjera).
Takođe na osnovu člana 234a. stav 2. Zakona o osnovama bezbjednosti saobraćaja na putevima u BiH okrivljenom su za počinjeni prekršaj iz tačke 1. izreke određena dva kaznena boda , kao obavezujući. 

Branilac okrivljenog J.M. je u odbrani izjavio: „Optuženi nije pičinio prekršaj koji mu se stavlja na teret jer je prilikom vožnje poštovao pravila kretanja motornim vozilom. Pri kretanju okrivljeni se pridržavao dozvoljene brzine a blagovremeno je uključio lijevi migavac kako bi skrenuo na mjesto gdje je imao namjeru. U toku tog kretanja i prije udesa bila je puna linija, dakle zabranjeno je bilo preticanje a nekih pet do šest metara prije kontakta vozila se završavala puna linija. Dakle okrivljeni se kretao u skladu sa pravilima i blagovremeno je dao pokazivač pravca da skreće kako bi upoznao vozila koja se kreću iza njega ali i ispred njega. Drugookrivljeni J.M. se nepropisno kretao prvenstveno velikom brzinom u alkoholisanom stanju a prema izvršenom alkotestriranju u stanju pijanstva započeo je preticanje na punoj liniji a usljed alkoholisanog stanja nije ni vidio da okrivljeni M.A. ima namjeru da skrene ulijevo. Drugoorkivljeni se kretao dakle nepropisnom brzinom neprilagođenom uslovima i putu, nije se držao bezbjednog rastojanja da može zakočiti . U toku samog uviđaja veoma je čudno napravljen veći broj propusta, policijski službenici u zapisniku nisu nigdje naveli prvo očevica svjedoka koji je gledao sa kapije i čekao okrivljenog M.A. da dođe  i sve vidio, u zapisniku nema nigdje navedeno koja je dozvoljena brzina kretanja vozila na tom pravcu , nije navedeno gdje se nalazi puna linija, gdje se završava u odnosu na vozila učesnika u nezgodi. Takođe u zapisniku nije navedeno oštećenje zadnjeg branika i lijeve štop lampe što ima bitnog uticaja jer je kontakt nastupio u zadnjem dijelu vozila M.A. pa ga kasnije guralo. Dakle brojni su propusti u toku samog uviđaja i veoma čudni, nije  ni konstatovano da je drugookrivljeni priveden i zadržan, da je odveden na trežnjenje zbog alkoholisanog stanja. Na osnovu svega navedenog je očigledno da je glavni uzrok aloholisano stanje drugookrivljenog koji je vozio velikom brzinom i neprilagođenom uslovima  puta bez držanja bezbjednog rastojanja te da je započeo preticanje na punoj liniji a da nije prethodno provjerio da li prvookrivljeni ima namjeru da skrene ulijevo.Takođe dodajem  da u zapisniku nije nigdje konstatovano zatečeno stanje uviđajne ekipe kada je došla da je bio uključen lijevi migavac“. 

Obzirom na prednje na pomenutom usmenom pretresu na prijedlog optužbe u svojstvu svjedoka saslušan je policajac P.B., koji je vršilo uviđaj predmetne saobraćajne nezgode (predstavnik ovlaštenog organa je na usmenom pretresu odustao od prijedloga da se u svojstvu svjedoka sasluša J.J.), a takođe  su izvedeni materijalni dokazi tj. uvid i čitanje izvještaja o prekršaju broj 15-01/2-225-20/24 od 26.04.2024.godine, zapisnika o uviđaju PS za BS B. broj 15-01/2-221-32/24 od 13.03.2024.godine sa skicom lica mjesta, zapisnika o ispitivanju vozača da li ima alkohola u organizmu broj 0076342 od 10.03.2024. godine i broj 0041106 od 10.03.2024.godine sa ispisom testa broj 16386, službene zabilješke PS za BS Z. broj 19-01/2-273/24 od 10.03.2024.godine, nalaza i mišljenja Doma zdravlja Z. od 10.03.2024.godine sa prepisom iz protokola službe hitne medicinske pomoći, zapisnika PS za BS B. o ispitivanju lica u svojstvu okrivljenog  broj 15-01/2-6/24 od 24.03.2024.godine , službene zabilješke iste PS broj 15-01/2-292/24 od 10.03.2024.godine , nalaza i mišljenja JZU bolnica Sveti Vračevi B. broj  11/2335 od 10.03.2024.godine te nalaza o izvršenom vještačenju alkohola u krvi-urinu Uprave za policijsku podršku B.L. broj VKA-162-06/2-1-233-434/24 od 29.03.2024.godine. Takođe je izvršen uvid u CD sa fotografijama snimljenim na licu mjesta nakon predmetne saobrćajne nezgode.

Na prijedlog odbrane u svjostvu svjedoka saslušana su M.B.- supruga okrivljenog M.A. i P.M. a takođe je ispitan i vještak M.R. ,angažovan od strane odbrane.
Analizom izvedenih dokaza kako pojedinačno tako i u međusobnoj vezi te u odnosu na navode optužbe i odbrane  ovaj sud je utvrdio da u postupku nije van svake razumne sumnje dokazano da je okrivljeni M.A. počinio prekršaj koji mu se stavlja na teret .
Prednje utvrđenje sud zasniva na nalazu i mišljenju sudskog vještaka saobraćajne struke Mirović Relje , iskazima saslušanih svjedoka odbrane, zapisniku o uviđaju PS za BS B. broj 15-01/2-221-32/24 od 13.03.2024.godine sa skicom lica mjesta i fotografijama snimljenim na licu mjesta nakon predmetne saobrćajne nezgode.

 Naime sudski vještak Mirović Relja je dao  nalaz i mišljenje u pisanoj formi dana  10.05.2024. godine, pri kojem je u cjelosti ostao na usmenom pretresu, u kojem je nakon analize zatečenih tragova,oštećenja na vozilima,utvrđivanja mjesta nezgode,brzina kretanja vozila i prostorno vremenske analize utvrdio da je brzina automobila „Citroen“ u trenutku kočenja iznosila 82 km/čas a u trenutku sudara 51 km/čas a da je brzina automobila „Renault“ tokom skretanja ulijevo i sudara iznosila 15 km/čas ,da je vozač automobila „Renault“ započeo skretanje ulijevo na pristupni put u dvorište P.M. preko razdjelne isprekidane središnje bijele linije  iz sebi desne kolovozne trake po kojoj se do tada kretao a preko lijeve kolovozne trake,pod oštrim uglom od 35 stepeni,gdje je takva radnja dozvoljena,u vrijeme kada je automobil „Citroen“ sustizao iz istog smjera,odnosno iz smjera Z. Nadalje je utvrdio da je vozač automobila  „Citroen“  preduzeo kočenje i izmicanje ulijevo iz sebi desne kolovozne trake,preko pune neisprekidane bijele razdjelne linije,kada je od mjesta nezgode bio udaljen oko 50 m,nakon čega je do sudara došlo udarom prednje desne, više bočne ivice, automobila „Citroen“ u zadnju bočnu lijevu stranu automobila „Renault“.Takođe je utvrdio da se automobil „Renault“ u trenutku primarnog sudara nalazio zadnjim desnim točkom u zoni središnje razdjelne linije,na početku traga otisaka pneumatika,prednjim lijevim točkom u sebi lijevoj kolovoznoj traci,zakošen prednjim dijelom ulijevo za oko 35 stepeni,u fazi skretanja ulijevo na pristupni put dvorišta kuće P.M. a automobil „Citroen“ je u trenutku primarnog kontakta bio zakošen ulijevo za oko 25 stepeni u odnosu na osu kolovoza,prednjim desnim točkom u zoni središnje neisprekidane bijele linije te da je  automobil „Citroen“ nakon primarnog kontakta nastavio kretanje za oko 5,5 metara blago ulijevo,zadirući prednjom desnom ivicom duž lijeve bočne strane automobila „Renault“,potiskujući ga bočno udesno i unaprijed ,usljed čega je došlo do sabijanja,gužvanja,otkidanja dijelova na bočnoj lijevoj strani automobila „Renault“ te sabijanja,gužvanja i otkidanja dijelova na prednjoj čeonoj desnoj ivici automobila „Citroen“ i svlačenja,lomljenja i otkidanja prednjeg branika.
U pogledu uzroka saobraćajne nezgode naveo je mišljenje da je osnovni uzrok iste postupanje vozača automobila „Citroen“  J.M. koji je radnju izmicanja ulijevo i kočenje preduzeo iz svoje desne kolovozne trake preko neisprekidane razdjelene bijele linije,pri čemu nije imao tehničkih mogućnosti da  zaustavi automobil prije udara u lijevu zadnju stranu automobila „Renault“ te da bi nazgodu mogao izbjeći da se kretao brzinom manjom od 72 km/čas.
Nadalje je naveo da na strani vozača  automobila „Renault“ M.A.a nije našao propuste u uzročnoj vezi sa nastankom nezgode a obzirom da se ponašao u skladu sa propisima,preduzeo je smanjenje brzine i skretanje ulijevo preko lijeve kolovozne trake na pristupni put dvorišta P.M. na mjestu gdje je takva radnja skretanja dozvoljena,na preglednoj deonici puta,procijenjenom brzinom od 15 km/čas te da bi takav propust postojao da nije prije započetog skretanja ulijevo blagovremeno uključio lijevi pokazivač pravca ili ga nije uopšte uključio.
Sud smatra da je sudski vještak svoj nalaz i mišljenje dato pod procesnim garancijama, dao savjesno i u skladu sa vještinom i pravilima struke a na osnovu materijalnih dokaza te da njegov nalaz i mišljenje nisu osporeni  ispitivanjem od strane stranaka  na usmenom pretresu pri čemu cijeni da na stručnost njegovog nalaza i mišljenja ukazuju zapisnik o uviđaju PS za BS B. broj 15-01/2-221-32/24 od … godine sa skicom lica mjesta,u kome su naznačeni smjerovi kretanja vozila,početak i završetak traga vožnje vozila „Citroen“,tragovi rasute plastike i zemlje te zatečeni položaj vozila a kako je utvrdio i vještak , fotografije snimljene na licu mjesta nakon predmetne saobrćajne nezgode a takođe i iskazi saslušanih svjedoka odbrane dati pod procesnim garancijama, koje sud cijeni uvjerljivim a obzirom da su isti dati u svojstvu očevidaca događaja ( M.B. se nalazila u automobilu „Renault“ a svjedok P.M. se nalazio u svom dvorištu).Naime pomenuti svjedoci su pored ostalog potvrdili da je okrivljeni prije nego je započeo radnju skretanja ulijevo smanjio brzinu i dao lijevi pokazivač pravca a takođe i na fotografiji snimljenoj na licu mjesta  nakon saobraćajne nezgode se vidi da je na vozilu okrivljenog uključen lijevi pokazivač pravca. Obzirom na prednje tj. da na vjerodostojnost iskaza svjedoka odbrane upućuje i pomenuta fotografija sud cijeni neosnovanim prigovor predstavnika ovlaštenog organa na vjerodostojnost njihovih iskaza jer su u  srodstvu sa okrivljenim.
Naime sud u cijelosti prihvata  nalaz i mišljenje vještaka da je okrivljeni kritične prilike izvršio radnju skretanja ulijevo na mjestu na kojem je to dozvoljeno tj. preko isprekidane uzdužne bijele linije,da je pri tome prethodno smanjio brzinu kretanja (kretao se brzinom od 15 km/h) imajući pri tome u vidu da su svjedoci odbrane potvrdili da je prije skretanja uključio lijevi pokazivač pravca.Dakle okrivljeni nije počinio bilo kakvu radnju koja je u suprotnosti sa saobraćajnim propisima (saobraćaj se odvija u skladu sa načelom povjerenja u postavljenu saobraćajnu signalizaciju), pri čemu sud cijeni da na strani okrivljenog nije postojala obaveza da pretpostavi ponašanje drugog učesnika u nezgodi koje je u suprotnosti sa saobraćajnim propisina (vozio brzimom od 82,00 km/h mada je maksimalama dozvoljena brzina kretanja  na magistralnom putu 80 km/h),nije držao bezbjedno odstojanje od automobila okrivljenog s obzirom na brzinu kretanja tako da nije imao tehničih mogućnosti da zaustavi vozilo prije udara u zadnju lijevu stranu vozila okrivljenog (nezgodu bi izbjegao da se kretao brzinom manjom od 72 km/h), tako da je obzirom na prednje započeo izmicanje ulijevo uz preduzeto kočenje na udaljenosti od oko 50 m od mjesta nezgode odnosno kada je bio na udaljenosti od  oko 40 m od vozila okrivljenog na mjestu gdje je takva  radnja zabranjena tj. preko neisprekidane bijele razdjelne linije (udvojena isprekidana razdjelna linija koja se nalazi sa desne strane neisprekidane razdjelne linije gledano iz smjera kretanja vozila počinje 13 m prije spajanja magistralnog i pristupnog puta za dvorište P.M. gdje je skretao okrivljeni,gdje se nalazi i saobraćajni znak III-14 „prestanak zabrane preticanja svih motornih vozila,osim motocikla bez prikolice i bicikla sa motorom“  a takođe na udaljenosti od 80 m od mjesta nezgode,gledano u smjeru Z., postavljen je saobraćajni znak II-32 „zabrana preticanja svih motornih vozila,osim motocikla bez prikolice i bicikla sa motorom“ a što je konstatovano na strani 4 nalaza i mišljenja vještaka).Dakle okrivljeni J.M. kao drugi učesnik saobraćajne nezgode je radnju izmicanja i prelaska u lijevu saobraćajnu traku započeo nakon pomenutog saobraćajnog znaka II-
32 „zabrana preticanja svih motornih vozila,osim motocikla bez prikolice i bicikla sa motorom“  a prije saobraćajnog znaka III-14 „prestanak zabrane preticanja svih motornih vozila,osim motocikla bez prikolice i bicikla sa motorom“ a kako je naznačeno na skici lica mjesta sačinjenoj od policije a što je utvrdio i vještak.
Obzirom na prednje tj. da vještak u svom nalazu i mišljenju nije utvrdio na strani okrivljenog M.A. bilo kakve propuste koji bi bili u uzročnoj vezi sa predmetnom saobraćajnom nezgodom niti to proizilazi iz iskaza saslušanih svjedoka odbrane, koji su bili očevici događaja , imajući u vidu da svjedok optužbe nije bio očevidac događaja tako da njegov  iskaz nije bio relevantan za odlučivanje o odgovornosti okrivljenog kao i da se na  osnovu izvedenih materijalnih dokaza ne mogu utvrditi bilo kakvi propusti okrivljenog te da u činjeničnom opisu u zahtjevi nije navedeno šta konkretno okrivljeni nije preduzeo u cilju da se uvjeri da radnju skretanja ulijevo može izvršiti bez opasnosti po druge učesnike u saobraćaju  ili imovinu (prepisano je samo zakonsko obilježje prekršaja) a takođe da ostali izvedeni dokazi nisu bili relevantni za odlučivanje o odgovornosti okrivljenog (pomenuti zapisnik o ispitivanju lica u svojstvu okrivljenog dat policiji bez procesnih garancija je posredan dokaz),imajući uvidu da je članom 106. Zakona o prekršajima Republike Srpske propisano da sud postojanje ili nepostojanje činjenica na kojima zasniva odluku cijeni po svom slobodnom uvjerenju pri čemu nije ograničen posebnim formalnim pravilima, sud je  utvrdio  da ovlašteni organ,na kome je shodno članu 164. stav 7. Zakona o prekršajima Republike Srpske teret dokazivanja, nije van svake razumne sumnje dokazao da je okrivljeni počinio prekršaj koji mu se stavlja na teret te ga je na osnovu člana 199. tačka 2) Zakona o prekršajima Republike Srpske, oslobodio  odgovornosti za predmetni prekršaj. 
 Sud je procesnim rješenjem na zapisniku odbio prijedlog predstavnika ovlaštenog organa da se izvrši vještačenje predmetne saobraćajne nezgode putem vještaka kojeg odredi sud a obzirom da izvršeno vještačenje putem vještaka Mirović Relje smatra pouzdanim osnovom za odlučivanje o odgovornosti okrivljenog jer je utvrdio sve relevantne činjenice za odlučivanje te da bi ponovno vještačenje bilo u suprotnosti sa nečelom ekonomičnosti postupka.
Sud je na osnovu člana  99. stav 4. Zakona o krivičnom postupku Republike Srpske („Službeni glasnik Republike Srpske“, broj: 53/12 , 91/17 i 15/21), a u vezi sa članom 105. stav 3. Zakona o prekršajima Republike Srpske,   okrivljenog J.M. oslobodio plaćanja paušalnih troškova prekršajnog postupka,troškova alkotestiranja u iznosu od 50,00 KM te troškova vještačenja alkohola u krvi u iznosu od 125,00 KM a obzirom da bi njihovim plaćanjem bilo dovedeno u pitanje izdržavanje okrivljenog i lica koje je dužan izdržavati (majka) jer se radi o licu lošeg imovnog stanja koje nema nekretnina od kojih može sticati prihode niti bilokakvih redovnih primanja osim plate (1000,00 KM-zaposlen na određeno vrijeme) te da je kreditno zadužen kod Mikokreditnog društva M.B.L. i Banke Poštanska štedionica B.L. a o čemu su okrivljeni njegov branilac u spis uložili materijalne dokaze .
Sud je na osnovu  člana 97. stav 1. i člana  100. stav 1. te člana 96. stav 2. tačka e) Zakona o krivičnom postupku Republike Srpske  („Službeni glasnik Republike Srpske“, broj: 53/12 i 91/17), a u vezi sa članom 105. stav 3. Zakona o prekršajima Republike Srpske, odlučio da troškovi prekršajnog postupka u odnosu na okrivljenog M.A. padaju na teret budžeta a obzirom da je okrivljeni oslobođen odgovornosti za prekršaj koji mu se stavlja na teret.

POUKA O PRAVNOM LIJEKU:
Protiv ovog rješenja može se izjaviti žalba Okružnom sudu u Bijeljini u roku od 8 (osam) dana od dana prijema rješenja. Žalba se dostavlja u dvije kopije i podnosi se putem ovog suda.
                                                                                     S U D I J A:
                                                                                                         Dragoljub Đurić,s.r.

